Vadim Šipatšov
Vadim Aleksandrovitš Šipatšov (; s. 12. maaliskuuta 1987 Tšerepovets, Venäjän SFNT, Neuvostoliitto) on venäläinen jääkiekkoilija ja maailmanmestari, joka pelaa KHL-joukkue SKA Pietarin organisaatiossa. Šipatšov on pelipaikaltaan keskushyökkääjä. Elite Prospects -sivuston Ulf Anderssonin mukaan hänen vahvuuksiinsa kuuluu pelisilmä, luistelu, hyökkäyspään vaistot ja kiekonhallinta. Šipatšovilla on kuitenkin parannettavaa kokonaisvaltaisessa pelaamisessa ja fyysisissä väännöissä.
Sergei Šepelev
Sergei Mihailovitš Šepelev (, s. 13. lokakuuta 1955 Nižni Tagil, Neuvostoliitto) on venäläinen entinen jääkiekkoilija. Hän pelasi 103 maaottelua tehden 103 maalia Neuvostoliiton maajoukkueessa vuosina 1980–1985. Neuvostoliiton mestaruussarjassa Šepelev pelasi 453 liigaottelua tekemällä 182 maalia. Hän edusti sverdlovskilaista (Jekaterinburgilaista) Spartak Avtomobilistia 1977–1979 ja moskovalaista Spartakia 1979–1988.